《出城》
宋代·叶茵

清晓出江城，波平觉棹轻。
烟荷学人老，风柳作秋声。
岁稔时无事，心和物有情。
客来慵与语，苦苦问功名。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。